
ZADEVA: 
Predlog Uredbe o intervenciji dobrobit živali iz strateškega načrta skupne kmetijske politike 2023–2027 za leto 2026 – medresorsko usklajevanje in usklajevanje s socialnimi partnerji 
Spoštovani,

v prilogi tega dopisa vam pošiljamo v pregled predlog Uredbe o intervenciji dobrobit živali iz strateškega načrta skupne kmetijske politike 2023–2027 za leto 2026 (v nadaljnjem besedilu: uredba).
Uredba bo nadomestila trenutno veljavno Uredbo o intervenciji dobrobit živali iz strateškega načrta skupne kmetijske politike 2023–2027 za leto 2026 (Uradni list RS, št. 88/25), ki je bila sprejeta na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23). Zaradi uveljavitve novega Zakona o kmetijstvu (ZKme-2, Uradni list RS, št. 100/25) je sprejem uredbe potreben zaradi uskladitve z ZKme-2. V uredbi so poleg spremembe pravne podlage dopolnjene določbe, povezane z novo definicijo kmetijskega gospodarstva iz ZKme-2, in sicer se nanašajo na definicijo družinske kmetije in člana družinske kmetije. Z vsebinskega vidika pa ni nobenih sprememb glede na trenutno veljavno uredbo, ki je bila v javni obravnavi od 2. 9. 2025 do 29. 9. 2025 in v medresorskem usklajevanju od 8. 10. 2025 do 20. 10. 2025.
Uredba določa izvajanje intervencije dobrobit živali (v nadaljnjem besedilu: intervencija DŽ) iz  strateškega načrta skupne kmetijske politike 2023–2027 za Slovenijo v letu 2026. Opredeljuje vsebino in izvedbo intervencije DŽ z določitvijo vstopnih pogojev, upravičencev, trajanja obveznosti, podintervencij in nabora možnih zahtev ter pogojev za njihovo izpolnjevanje v posamezni podintervenciji, načina izračunavanja plačil in višine plačil ter podrobnejših izvedbenih pravil v zvezi s kontrolami, sistemom upravnih sankcij itn. V letu 2025 se bo intervencija DŽ izvajala v petih podintervencijah, in sicer za prašiče, govedo, drobnico, konje in perutnino.
Prosimo vas, da vaše pripombe, predloge ali dopolnitve, pošljite na naslov gp.mkgp@gov.si najpozneje do ponedeljka, 12. 1. 2026. Opravičujemo se za kratek rok in se vam zahvaljujemo za razumevanje. Kontaktna oseba za dodatna pojasnila je Peter Nagode (peter.nagode@gov.si).
Lep pozdrav,








            Simona Vrevc







v. d. generalnega direktorja
Priloga:

· Predlog Uredbe o intervenciji dobrobit živali iz strateškega načrta skupne kmetijske politike 2023–2027 za leto 2026

